ועדת הכלכלה, כנסת 20, פרוטוקול מספר 297, 2016-07-25 10:45

איתן כבל: שלום לכולם.

איתן כבל: אנחנו מתחילים דיון שני של הוועדה בבוקר זה.

איתן כבל: הוועדה התחילה כבר אתמול את עבודתה, היה לנו יום עמוס מאוד וטעון.

איתן כבל: גברתי מנהלת הוועדה, היועצת המשפטית, רשמת, דובר, חבריי חברי הכנסת, אורחים נכבדים, הדיון שלנו הוא בנושא הצעת חוק שידורי טלוויזיה (כתוביות ושפת סימנים) (תיקון – החלת החוק על פרסומות שאורכן אינו עולה על חמש דקות), התשע"ו-2016, של חבר הכנסת עיסאווי פריג' ורשימת חברי כנסת.

איתן כבל: בבקשה, חברי חבר הכנסת עיסאווי פריג', אנא תציג את ליבת הצעת החוק.

עיסאווי פריג': שלום חברים, אדוני היושב-ראש, גברת לאה ורון שיש לה חלק בזה שאנחנו יושבים פה לפני הפגרה ודנים על הצעת החוק למרות לוח הזמנים הצפוף.

איתן כבל: לא לוח זמנים צפוף אלא יש לנו לוח זמנים מטורף.

איתן כבל: הוועדה עובדת פרט לימי העבודה הרגילים גם בראשון, שלישי אחר הצהרים וחמישי, במשך כל השבוע.

עיסאווי פריג': חברי, גם אתה שותף להצעת החוק, ראוי לציין את זה.

עיסאווי פריג': אגיד בשתי מילים.

עיסאווי פריג': גם לאנשים שיש להם מוגבלות שמיעה מגיעות זכויות כמו לשאר האנשים.

עיסאווי פריג': היום התרגום לשפת הסימנים בטלוויזיה חל על כל פרסום או תשדיר שנמשך מעבר ל-5 דקות.

עיסאווי פריג': זה המצב הקיים היום על-פי החוק.

עיסאווי פריג': הצעת החוק אומרת דבר פשוט.

יעקב פרי: עיסאווי פריג', רק תסביר לי, סליחה שאני קוטע אותך, מה זה "מעבר ל-5 דקות"?

יעקב פרי: משודרות 5 דקות פרסומות ואז התרגום מתחיל?

עיסאווי פריג': אז מתחיל התרגום לשפת הסימנים.

<אביטל סומפולינסקי: מדובר על כתוביות.

עיסאווי פריג': אם יש לנו תשדיר שאורכו 5 דקות – אין תרגום, אם יש לנו תשדיר שאורכו 6 דקות – יש תרגום.

יעקב פרי: אבל רוב רובם של תשדירי הפרסומת נמשכים חצי דקה, 25 שניות או לכל היותר דקה.

עיסאווי פריג': אמת ויציב.

עיסאווי פריג': המצב הקיים בעצם מדיר את לקויי השמיעה.

עיסאווי פריג': הצעת החוק הזו באה לתת- - -

איתן כבל: יעקב פרי, נגעת בנקודה.

איתן כבל: הוא יכול לסיים לדבר.

עיסאווי פריג': אתה צודק בהחלט.

יעקב פרי: זה הודות לתדרוך שקיבלתי בכניסה.

עיסאווי פריג': הצעת החוק הזו באה להגיד שאנחנו מבקשים שהתרגום לשפת הסימנים יהיה פטור מהוראות החוק.

עיסאווי פריג': דהיינו, מן השנייה הראשונה יהיה תרגום בכתוביות.

עיסאווי פריג': נמצאים כאן גם אנשים מעמותת "בקול", מן המובילים ובעלי הרעיון להצעת החוק הזאת, שנאבקים קשה למען זה.

עיסאווי פריג': עלו כמה סוגיות בדרך.

עיסאווי פריג': כידוע לכולם, השיקולים הם כלכליים, מה עלות התרגום ומה עלויות הוספת הכתוביות.

עיסאווי פריג': הכול התמקד בסוגיית העלויות.

עיסאווי פריג': לא ארחיב על כך.

עיסאווי פריג': דנו בעלויות ואני מבקש מכבודו לשמוע את עמותת "בקול" לגבי סוגיית העלויות.

עיסאווי פריג': זו הצעת חוק שמתחייבת, הצעת חוק חשובה, שבאה לעשות שוויון מינימלי לאנשים עם מוגבלויות וליקויי שמיעה למיניהם.

עיסאווי פריג': אני מצפה מן החברים שנאשר את הצעת החוק לקריאה הראשונה.

עיסאווי פריג': למען ההגינות אציין שבוועדת השרים לענייני חקיקה וגם במליאת הכנסת, חבר הכנסת יריב לוין, השר שענה בשם הממשלה ציין שמבקשים פשרה של עד דקה וחצי.

עיסאווי פריג': אני מחזיק בידי את הפרוטוקולים.

עיסאווי פריג': עמדתנו היא שלא, שהעלות הכספית היא מינורית בכל הסוגיה הזאת ולכן אפשר לאשר את הצעת החוק לקריאה הראשונה.

עיסאווי פריג': מגיע לאנשים האלה להיות כמו שאר האזרחים.

איתן כבל: תודה, אדוני.

איתן כבל: מי מבין חברי הכנסת רוצה להתייחס?

יעקב פרי: ברשותך, אדוני היושב-ראש, קודם כול אני רוצה לברך את חברי הכנסת המציעים, כולל אותך ואת עיסאווי פריג'.

יעקב פרי: הדרה של אנשים עם מוגבלויות בכלל, ומוגבלויות שמיעה בפרט, מתרחשת בהרבה מאוד סיטואציות בחיי היום-יום בחברה הישראלית.

יעקב פרי: לכן אין ספק שהנגשה של תכני הפרסום בטלוויזיה חשובה מאוד כי היא זמינה, אנשים מרבים לצפות בה, יש חלק אדיר באוכלוסייה שהיא לחם חוקה.

יעקב פרי: אם אנחנו יכולים להקל, להיטיב עם אנשים עם מוגבלויות שמיעה ולתרום לרווחתם, אני חושב שזה תפקיד חשוב מאוד שהוועדה הזאת יכולה וצריכה למלא.

יעקב פרי: אני חושב שהנושא הזה, של דקה לכאן או חצי דקה לשם, גם מבחינת העלויות הוא שולי, ומבחינת התרומה הוא יכול להיות משמעותי מאוד.

יעקב פרי: לכן אני תומך מאוד בהצעת החוק לקריאה הראשונה במתכונת המקורית.

עיסאווי פריג': תודה.

עיסאווי פריג': אני מבקש שנציגי ארגון "בקול" ידברו על העלויות.

איתן כבל: אני מבקש שמשרד התקשורת יתייחס ואחר-כך עמותת "בקול" ואז נקרא את הצעת החוק.

<רן שטרית: אני ראש מטה שר התקשורת.

<רן שטרית: אני רוצה לציין שההסכמה בוועדת השרים לענייני חקיקה הייתה על 3 דקות.

<רן שטרית: זו הייתה המשרעת שאנחנו קיבלנו וחבר הכנסת פריג' הסכים לה.

<רן שטרית: הצעה על ביטול, על פטור מלא, לא הוסכמה בוועדת השרים ולא מקובלת עלינו.

<רן שטרית: הצעה על דקה וחצי – זו הפעם הראשונה שאני שומע על כך.

עיסאווי פריג': אתקן אותך.

עיסאווי פריג': השר יריב לוין במליאה אמר כדלקמן: "ועדת השרים לענייני חקיקה החליטה לתמוך בהצעת החוק בכפוף לתיאום הנוסח בהמשך הליכי החקיקה עם משרד התקשורת.

עיסאווי פריג': עיקר ההסכמה הנדרשת היא לעניין היקף ההסדרה הסופית בין המצב היום, של 5 דקות, לבין ההצעה על פטור מוחלט.

עיסאווי פריג': בוועדה עלתה העמדה שהפטור יצומצם לתשדיר שאורכו לא יעלה על דקה וחצי".

עיסאווי פריג': כך צוטטו בפרוטוקול הדברים שאמר השר יריב לוין.

<רן שטרית: אני מקבל את זה.

<רן שטרית: כרגע זה הנוסח שעבר בקריאה הטרומית.

<רן שטרית: אבדוק את הנושא הזה.

עבד אל חכים חאג' יחיא: מה העמדה שלכם?

<רן שטרית: העמדה שלנו עד עכשיו הייתה לקבוע 3 דקות.

<לאה ורון: חבר הכנסת יכול להציע את מה שהוא מציע.

<לאה ורון: הוא איננו עובד בוועדת השרים לענייני חקיקה ואף לא במשרד התקשורת.

<לאה ורון: אתם תחליטו אם אתם תומכים או לא תומכים בהצעת החוק וחבר הכנסת יתקדם.

<אביטל סומפולינסקי: כמה תשדירי פרסומת יש בכלל שנמשכים יותר מ-3 דקות?

<מיכל גרוס: מעט מאוד.

<מיכל גרוס: רוב הפרסומות אינן אורכות יותר מ-5 דקות.

<אביטל סומפולינסקי: כלומר, ההבדל בין 3 דקות ל-5 דקות, במציאות אין לו משמעות.

איתן כבל: חבר הכנסת עיסאווי פריג', אתה ראש וראשון להצעת החוק, אני חתום עליה שני.

איתן כבל: אם זה יורד מ-5 דקות ל-3 דקות ואנחנו מרוצים – לא עשינו כלום.

עבד אל חכים חאג' יחיא: החוק יהיה מיותר.

יעקב פרי: זה לעשות צחוק מעצמנו.

עיסאווי פריג': נשמע את "בקול" לגבי העלויות.

עיסאווי פריג': זה חשוב מאוד.

<ורדית דנציגר: אני מנכ"לית ארגון "בקול" המייצג את כבדי השמיעה בארץ.

<ורדית דנציגר: רק לסבר לכם את האוזן, האוכלוסייה בארץ שיש לה קושי בשמיעה מהווה 13% מכלל האוכלוסייה.

<ורדית דנציגר: לשמחתנו היום עם חוק שידורי הטלוויזיה היא מצליחה לראות שידורים גם חיים וגם מוקלטים עם כתוביות, אבל כאשר עוברים לפרסומות האוכלוסייה הזאת מקבלת תזכורת מאוד לא נעימה למגבלת השמיעה שלה ובעצם מזפזפת למקום אחר, לא מבחירה.

<ורדית דנציגר: אנחנו מדברים על עלויות של פרסומות של חצי דקה.

<ורדית דנציגר: עלות הכתוביות בפרסומת של חצי דקה עד דקה היא לא יותר מ-500 שקלים.

<ורדית דנציגר: אלה עלויות זניחות ושוליות לעומת עשרות ומאות אלפי שקלים שמוציאים על פרסומות.

<ורדית דנציגר: יש לנו משרד פרסום שעובד עבורנו פרו-בונו ובדקנו את הנתונים הללו.

<ורדית דנציגר: להכניס כתוביות עולה לא יותר מכמה מאות שקלים בודדים.

<ורדית דנציגר: היום בחלק מן הפרסומות רואים את הכתוביות, זה קיים.

איתן כבל: זה תשלום חד-פעמי.

<ורדית דנציגר: תשלום חד-פעמי.

<ורדית דנציגר: בפרסומת שיש לה כמה ורסיות זה יכול להגיע עד 1,000 שקלים, אבל לא יותר מזה.

<ורדית דנציגר: זה כל-כך שולי.

<ורדית דנציגר: התועלת פה היא גם למפרסמים, שקהל רחב ייחשף לפרסומות, תחשבו גם על זה.

<ורדית דנציגר: 13% מן האוכלוסייה יצליחו להבין מה יש בפרסומות.

<ורדית דנציגר: אנחנו צריכים לאפשר לאנשים האלה, שהם אנשים נורמטיביים כמו כולם פרט לכך שיש להם מגבלת שמיעה, חופש בחירה להחליט אם הם רוצים לראות את הפרסומות או לא רוצים ומעדיפים לעבור לערוץ אחר.

יעקב פרי: כמו לקהל הרגיל.

<ורדית דנציגר: נכון.

<ורדית דנציגר: זה עוול שצריך לתקן, עם מחירים כל-כך נמוכים.

<ורדית דנציגר: אם תתחילו לשים לב, בחלק מן הפרסומות היום יש כתוביות וזה לא מפריע לאף אחד.

<ורדית דנציגר: זה הופך את הפרסומת ליותר מובנת ויותר נגישה.

<ורדית דנציגר: לכן לא ברור בכלל הדיון הזה, הוויכוח שיש סביב הדבר הזה לא מחזיק מים בכלל.

<ורדית דנציגר: לכן מגיע, כפי שיש בכל התוכניות, גם בשידור חי וגם בתוכניות מוקלטות, שגם בפרסומות יהיו כתוביות.

<ורדית דנציגר: העלויות זניחות לגמרי.

<מיכל גרוס: אני מן הרשות השנייה לטלוויזיה ורדיו.

<מיכל גרוס: אנחנו כמובן מברכים על כל אמצעי שנועד להנגשת אמצעי המדיה השונים ללקויי שמיעה אבל אנחנו חייבים להפנות את תשומת לב הוועדה לעובדה שאכן החוק לא חל על אמצעים אודיו-ויזואליים אחרים בניו-מדיה, כמובן לרבות הרשתות החברתיות.

<מיכל גרוס: עיקר הנטל יוטל על המפוקחים שלנו, על המורשים לשידורים, שזה ערוץ 2 וערוץ 10.

<מיכל גרוס: אולי צריך לעשות איזו בדיקה כלכלית.

יעקב פרי: לא אתם משלמים עבור הפרסומות.

יעקב פרי: אתם רק גובים את הכסף.

יעקב פרי: מי שעושה את הפרסומות זה חברות מסחריות, שהולכות לחברות הפקה וחברות הסרטה ועושות את הפרסומות.

יעקב פרי: אם יוטל עליהם אותו תשלום, לדעתי פעוט, הוא יוטל עליהם ולא על הרשות השנייה לטלוויזיה ורדיו.

<מיכל גרוס: נכון, אבל זה עלול לגרום לזליגה של הפרסום למדיות האחרות, דבר שקורה כבר היום.

איתן כבל: אני רוצה לפרש את מיכל גרוס בחייה וגם לעזור לה.

איתן כבל: היא אומרת, היא הרגולטור, והטענה המרכזית כל הזמן היא שיש נטל רגולטורי שלא מופסק להיות מושת על כל מיני גופים.

איתן כבל: בוועדת השרים לחקיקה ה"אטרף" שחטפה יושבת-ראש ועדת השרים היה סביב העניין הזה.

איתן כבל: זה דבר אחד.

איתן כבל: יחד עם זאת, אני רוצה לומר לך שיש שאלות שאני שואל את עצמי.

איתן כבל: איך בכלל זה לא הוסדר עד היום?

איתן כבל: קל להניח את זה על הרגולציה.

איתן כבל: זה כמו בעניינים אחרים לגמרי.

איתן כבל: הרי זה נתון לפתחו של המציע אל מול ועדת השרים.

איתן כבל: אנחנו נעביר את זה בקריאה הראשונה.

איתן כבל: ממילא יש לנו עכשיו את כל הזמן שבעולם.

איתן כבל: כמובן לא נביא את זה "על ראשה" של הממשלה לקריאה השנייה והשלישית כי בכל מקרה יידרש רוב במליאה, אבל גם כדי להראות סוג של רצון טוב.

איתן כבל: הבאנו לכאן שורה אחת לקרוא, אז נקרא את הצעת החוק, נאשר, ולא נתקדם עד שיגיעו להבנות בעניין הזה.

<מיכל גרוס: שימו לב למחקרים שמראים זליגה של הפרסומות מהערוצים המסחריים למדיה אחרת שלא מפוקחת, לכל הרשתות החברתיות ולאינטרנט.

<מיכל גרוס: זה זולג ופוגע כלכלית.

איתן כבל: חלק מהעניין של ועדת פילבר, מבלי להיכנס לכל התכנים שלה, הוא הסדרה, אמורה להיות סוג של הסדרה.

איתן כבל: אני לא יודע עדיין, לא קראתי עדיין את הדוח כי תמיד אני מקבל את זה אחרון.

יעקב פרי: עוד מעט נרחם עליך.

יעקב פרי: ..

<מיכל גרוס: לפי כמות ההסדרה שתידרש צריך להגביל את הרשות החדשה.

איתן כבל: יש כאן שאלות שהן הרבה מעבר: מה מערכת היחסים- - -

דוד ביטן: נדאג שוועדת הכלכלה תהיה הרשות השנייה.

דוד ביטן: ..

איתן כבל: יש כאן משהו מעבר.

איתן כבל: השאלה הגדולה כאן היא עד כמה הממשלה תהיה מוכנה ללכת רחוק בהתמודדות שלה אל מול כל הגופים שהם חוץ-מערכתיים נכון לרגע זה.

איתן כבל: מהדבר הקטן הזה שכולנו מכירים, ווייז, שאדם מחבר את עצמו לווייז ובכל קילומטר קופצת לו פרסומת.

איתן כבל: זה הרי בא על חשבון משהו.

איתן כבל: הם לא משלמים לאף אחד, הם לא תחת פיקוח של אף אחד.

איתן כבל: זה "ווייז", זה האינטרנט, זה פייסבוק, זה אינסטגרם, זה טוויטר, זה בעצם בכל העולם החדש.

יעקב פרי: זה אותו עולם דיגיטלי שהבטיח לנו אתמול מנכ"ל התאגיד, שאמר שהוא יקפוץ דרגות.

<רן שטרית: אבל שם אין פרסומות.

איתן כבל: העולם הולך לשם.

איתן כבל: גם ה"ברודקסט" הולך ומתקדם לכיוון הזה.

איתן כבל: אבל אנחנו לא שם.

איתן כבל: מיכל גרוס היקרה באמת, גם האיומים האלה על הזליגות ושזה יגיע ושיום אחד נתעורר – הכול נכון, אבל אנחנו כבר שבעים מזה.

איתן כבל: מונח על שולחננו עניינם של 13% מן האוכלוסייה.

<ישראל הבר: אני מנציבות שוויון זכויות לאנשים עם מוגבלות.

<ישראל הבר: אני רוצה להתייחס לאינטרנט.

<ישראל הבר: אני רוצה לציין שקיימת כבר תקנה 35 לתקנות הנגישות לשירות, שמחייבת להוסיף כתוביות לכל מיני סרטים וסרטונים, בתנאים כאלה ואחרים.

<ישראל הבר: הזליגה כבר קרתה.

<אביטל סומפולינסקי: אני מבקשת לשאול את משרד התקשורת.

<אביטל סומפולינסקי: נניח שהצעת החוק מתקבלת כפי שהיא, וזה אומר שמורידים לגמרי את סעיף קטן (ח), האם ברור ממה שנשאר מהחוק שתשדיר פרסומת חייב בכתוביות?

דוד ביטן: כן, אבל לא מאפס.

איתן כבל: היא שואלת שאלה עקרונית.

<אביטל סומפולינסקי: לכאורה הורדת סעיף קטן (ח) עלולה, אני חוששת, להשאיר בסימן שאלה האם תשדיר פרסומת נחשב תוכנית או לא.

<אביטל סומפולינסקי: יכול להיות שנכון יותר לנסח את זה במובן החיובי.

<ניצן ליבנה: בעיקרון לפי החוק כל מה שמשודר החוק חל עליו, בלי הבדלים בין סוגי התוכניות.

<ניצן ליבנה: זאת אומרת, פרסומות אמורות להיכנס לזה, למעט אם יחריגו אותן בנפרד.

<ניצן ליבנה: יש אפשרות שהגופים הרגולטוריים יחריגו שידורים מסוימים מהחובה.

<ניצן ליבנה: בעיקרון זה נכלל.

איתן כבל: תודה.

איתן כבל: ברשותכם, נעבור להקראה.

איתן כבל: אדוני יושב-ראש הקואליציה, כפי שאמרתי, נעביר את הצעת החוק בקריאה הראשונה ואחר-כך יבואו בדברים עם המציע.

יעקב פרי: חברי ביטן, למה לא מאפס?

יעקב פרי: אני שואל עכשיו ברצינות.

דוד ביטן: כי זה עלול להגדיל את ההוצאות.

דוד ביטן: היה ויכוח גדול ובסופו של דבר הגענו לדבר מה.

דוד ביטן: אני מוכן ללכת על פשרה נוספת, דיברתי גם עם משרד התקשורת עכשיו, לקבוע: מדקה והלאה.

דוד ביטן: יש בעיה.

דוד ביטן: בואו נעביר את זה כך כרגע.

דוד ביטן: אני לא נגד, אני דווקא בעד שזה יחול מאפס, מהרגע הראשון, אבל כנראה זה נתקל בהתנגדות.

רוזנאי: אז אין טעם להצעת החוק.

רוזנאי: אילו פרסומות נמשכות יותר מדקה?

רוזנאי: אילו פרסומות נמשכות יותר מחצי דקה?

רוזנאי: אני מנהלת תחום נגישות בעמותת "בקול".

איתן כבל: יש לי הצעה.

איתן כבל: אנחנו מבינים איפה אנחנו עומדים.

דוד ביטן: זה נעשה אחרי התייעצויות של משרד התקשורת.

דוד ביטן: ביקשו יותר ואני מוריד את זה לדקה.

יעקב פרי: הפרסומות הכי ארוכות הן של חצי דקה.

דוד ביטן: אני דווקא בעד אפס, באופן אישי.

דוד ביטן: אתם אומרים שכל מה שאני אומר זה נתניהו, אז פה אני מדגיש שזה באופן אישי.

דוד ביטן: פתאום כשאני יושב-ראש הקואליציה אני לא יכול להביע דעה.

יעקב פרי: אתה מפגין עצמאות.

דוד ביטן: אני תמיד עצמאי.

דוד ביטן: בואו נלך על דקה כרגע וננסה לשכנע את שר התקשורת לקבוע אפס לקראת הקריאה השנייה והשלישית.

דוד ביטן: קודם שזה יעבור בוועדת השרים לענייני חקיקה.

איתן כבל: אסביר לכם את ההליכים פה.

איתן כבל: גברתי, קודם כול אני רוצה להזכיר שהתחלנו ב-3 דקות.

איתן כבל: הוזמנתם להעביר הצעת חוק שבה נקבע 3 דקות.

איתן כבל: נעשה סדר.

איתן כבל: כבר ירדנו מ-3 דקות לדקה.

איתן כבל: יחד עם זאת, כדי לחזק את הטיעון שאנחנו מעלים, יעקב פרי, אני וכל חברי הכנסת, אני מבקש להביא לנו לקראת הדיון הבא, ברשות השנייה אני בטוח שיש לכם את הנתונים הבסיסיים.

<מיכל גרוס: אמרתי בהערת ביניים שאף פרסומת לא עולה על 5 דקות.

איתן כבל: אני רוצה לדעת נתונים משנת 2015, נתונים שבטח כבר יש לכם, תעשו לנו פילוח של כל הפרסומות בערוץ 2 ו-10, כמה היו ומה משך הזמן שלהן.

יעקב פרי: לא כמה פעמים אותה פרסומת שודרה.

עבד אל חכים חאג' יחיא: אורך הפרסומת.

איתן כבל: אם היו למשל 1,000 פרסומות לאורך כל השנה, היו 10 פרסומות שנמשכו 20 שניות, היו 20 פרסומות שנמשכו חצי דקה וכן הלאה.

דוד ביטן: הרבה פחות מדקה.

דוד ביטן: השאלה שלי טכנית.

דוד ביטן: איך זה הולך להיעשות?

דוד ביטן: נניח שעכשיו אני עושה פרסומת של חצי דקה, אז חברת ההפקה של הפרסומת צריכה להביא את המתרגם ולהוסיף כתוביות?

איתן כבל: תסבירי.

איתן כבל: הנה, יש פה אנשי מקצוע.

דוד ביטן: אם אחד עושה את זה לכולם אז העלות הרבה יותר נמוכה.

<ורדית דנציגר: ביררנו את זה.

<ורדית דנציגר: יש לנו משרד פרסום שמלווה את העמותה.

<ורדית דנציגר: בסטודיו כשמכינים את הפרסומת מכינים כבר את הכתוביות.

<ורדית דנציגר: העלות שולית, מזערית.

איתן כבל: היא אמרה שזה יכול לנוע בין 300-1,000 שקל לפרסומת.

דוד ביטן: תעבירו לנו את הנתון הזה.

דוד ביטן: אני בעד לקבוע אפס.

דוד ביטן: נדון על זה.

<מיכל גרוס: אני לא יודעת אם הנתונים שאת מציגה נכונים.

<מיכל גרוס: אף אחד לא הציג נתונים אחרים.

דוד ביטן: אני בעד לקבוע אפס, אבל לא רצו לאשר את זה בוועדת השרים לענייני חקיקה.

<ורדית דנציגר: אני רוצה להגיד שהנתונים האלה נבדקו.

איתן כבל: האמיני לי, עם כל הרעש, הקשבתי למה שאמרת, ויש לי ירידת שמיעה רצינית.

דוד ביטן: אם אלה סכומים כל-כך פעוטים- - -

<מיכל גרוס: אני רוצה לשמוע מה משרד התקשורת אומר.

דוד ביטן: אולי נקבע בשלב הראשון דקה.

דוד ביטן: ועדת השרים החליטה על 3 דקות אחרי ויכוח אתי כי הם לא רצו.

<ורדית דנציגר: אבל זה מייתר את החוק.

<ורדית דנציגר: לחוק אמורה להיות תכלית.

דוד ביטן: בהתחלה ועדת השרים לא רצתה להעביר את הצעת החוק.

דוד ביטן: שר התקשורת היה מוכן אבל ועדת השרים לא הייתה מוכנה.

דוד ביטן: אני שכנעתי אותם להעביר את הצעת החוק הזאת והוסכם על 3 דקות כדי שנעביר אותה.

דוד ביטן: עכשיו אני מוריד את זה לדקה.

דוד ביטן: אני בעד לקבוע אפס.

דוד ביטן: תנו לי זמן לעשות את העבודה.

דוד ביטן: הצעת החוק לא מסתיימת בזה, יש עדיין עוד שלבים.

יעקב פרי: חברות ארגון "בקול", בהכירי את חבר הכנסת ביטן, הרצון שלו טוב.

יעקב פרי: בואו נעביר את זה בקריאה הראשונה ולעת עתה נקבע דקה.

דוד ביטן: נעבוד על זה.

דוד ביטן: כשאקבל נתונים כמה זה עולה יהיה לי פשוט יותר.

יעקב פרי: נעבוד על זה וזה יהיה בסופו של דבר אפס.

יעקב פרי: אחרת, אין לזה משמעות, אנחנו מבינים.

דב חנין: אני מקבל את ההצעה המעשית הזאת.

דב חנין: אני מציע, גברתי היועצת המשפטית, שבדברי ההסבר ייאמר במפורש שהוועדה תשקול מחדש את מסגרת הזמן, בין היתר על בסיס נתונים של אורך פרסומות.

דב חנין: שלא יטענו שזה נושא חדש.

<מיכל גרוס: ההערה של אביטל סומפולינסקי, לשימת לבכם, היא שהניסוח של הצעת החוק מתייחס לתוכניות.

<מיכל גרוס: אני לא בטוחה שהניסוח ברור.

<מיכל גרוס: ברגע שתמחקו את סעיף קטן 10(ח) אני לא בטוחה שזה יהיה מספיק ברור.

<מיכל גרוס: ההערה שלה לדעתי נכונה.

דוד ביטן: רוב הפרסומות נמשכות פחות מדקה.

<אביטל סומפולינסקי: אם הנוסח יהיה על יותר מדקה, כרגע אין את הבעיה הזאת, אבל לקראת הקריאה השנייה והשלישית בהחלט צריך להתייחס לכך.

<רונן אברמסון: אני ממועצת הכבלים והלוויין.

<רונן אברמסון: אני מבין שכל העניין הזה נועד להחיל את זה על פרסומות.

<רונן אברמסון: צריך לבדוק, אם נוריד את הסעיף הזה, שלא ייווצר מצב שזה יוחל באיזו דרך על מעברונים וקדימונים, שהם דברים שבטוח יושתו על גופי השידור.

<רונן אברמסון: הכוונה הייתה פה לפרסומות.

איתן כבל: אנחנו בדיונים על "ברית המועצות".

<אביטל סומפולינסקי: לכאורה על-פי מה שנציגת משרד התקשורת אמרה, זה חל כבר היום על קדימונים ומעברונים.

<ניצן ליבנה: הם לא נחשבים תוכנית.

<רונן אברמסון: לא, זה חל על תוכניות.

איתן כבל: קודם כול, אני מודה לאדוני שנתן לי רעיון.

איתן כבל: ..

איתן כבל: הייתי בטוח שקדימונים ומעברונים מופיעים עם כתוביות.

<רונן אברמסון: זה חל על תוכניות.

<רונן אברמסון: גם כך העלויות גבוהות.

איתן כבל: עזוב, מכיוון שזה לא הדיון שלנו עכשיו נעלה את זה בדיון אחר.

דוד ביטן: יש החלטה שזה יחזור לוועדת השרים לענייני חקיקה.

דוד ביטן: אנחנו יכולים להעלות את זה ביום שלישי הקרוב ולגמור את הקריאה הראשונה.

דוד ביטן: הרי בפגרה לא פועלת ועדת השרים לענייני חקיקה, זו הבעיה.

איתן כבל: לא, אני רוצה להביא את זה למליאה לקריאה הראשונה כבר כעת.

דוד ביטן: תביאו את זה לדיון בוועדת השרים לענייני חקיקה פעם נוספת?

<לאה ורון: לא.

יעקב פרי: למעשה אנחנו משאירים את זה כרגע עם "דקה", אבל אנחנו אומרים- - -

דוד ביטן: תביאו לי נתונים כמה זה עולה.

דוד ביטן: לא מכם.

דוד ביטן: אני צריך את זה מהרשות השנייה לטלוויזיה ורדיו.

עיסאווי פריג': ארגון "בקול", גם מכם.

<מיכל גרוס: הרשות השנייה היא רגולטור.

<מיכל גרוס: אנחנו לא הכתובת.

<רן שטרית: מיכל גרוס, צריך להביא את הנתונים מהזכייניות.

<מיכל גרוס: אורך ממוצע של פרסומת הוא 30 שניות.

עיסאווי פריג': החוק מחויב המציאות.

איתן כבל: כל הצעת החוק הזאת היא משפט אחד.

איתן כבל: מעבר לבקשה שלי, על הפילוח, אתם יכולים, זה בידכם, גם לבקש עלויות, עלות ממוצעת של כתוביות מאיגוד המפרסמים.

איתן כבל: דרך אגב, אני אומר לפרוטוקול, איגוד המפרסמים עוד יידרש לוועדת הכלכלה.

איתן כבל: הוזמנו לכאן גם איגוד חברות הפרסום וגם איגוד השיווק הישראלי, שני כוחות מרכזיים שיש להם מקום בדיון הזה אך הם לא הגיעו לדיון.

איתן כבל: אני אומר את זה לפרוטוקול.

<לאה ורון: אולי בגלל העלויות הנמוכות הם לא מצאו לנכון להגיע.

דוד ביטן: דווקא אל תתלונן.

דוד ביטן: זה שהם לא באו אומר שאפשר לקבל החלטה בלי לשאול אותם.

<לאה ורון: זה מעיד על משהו, אכן.

איתן כבל: נעבור להקראה.

<אביטל סומפולינסקי: אם אנחנו קובעים "דקה" אז גם בכותרת של החוק כמובן נשנה את זה, ופה יהיה כתוב: "בסעיף 10, בסעיף קטן (ח), במקום "5 דקות" יבוא "דקה"".

איתן כבל: מי בעד אישור הצעת החוק עם התיקונים והתוספות?

איתן כבל: מי נגד?

איתן כבל: בעד – 6

איתן כבל: נמנעים – אין

איתן כבל: הצעת החוק נתקבלה פה אחד.

דב חנין: אנחנו רוצים לציין לפרוטוקול שההקראה נעשתה בחן רב...

<לאה ורון: נציגי משרד האוצר מסרו שההצעה אינה כרוכה בעלות לתקציב המדינה.

איתן כבל: תודה רבה לכם.

איתן כבל: הישיבה נעולה.